Rikunarita-ORG/Wikinium huggingface dataset:
# வசீர் அலி

வசீர் அலி|  |
| துடுப்பாட்டத் தகவல்கள் |
| மட்டையாட்ட நடை | வலதுகை துடுப்பாட்டம் |
| பந்துவீச்சு நடை | வலதுகை மிதவேகப் பந்துவீச்சு |
| பன்னாட்டுத் தரவுகள்
 |
| நாட்டு அணி | * இந்தியா
 |
|  |
| வாழ்நாள் புள்ளிவிவரங்கள் |
|

| போட்டி வகை | தேது | முதல்தர |
| --- | --- | --- |
| ஆட்டங்கள் | 7 | 121 |
| ஓட்டங்கள் | 237 | 7,212 |
| மட்டையாட்ட சராசரி | 16.92 | 38.77 |
| 100கள்/50கள் | 0/0 | 22/21 |
| அதியுயர் ஓட்டம் | 42 | 268\* |
| வீசிய பந்துகள் | 30 | 2,308 |
| வீழ்த்தல்கள் | 0 | 34 |
| பந்துவீச்சு சராசரி | - | 30.67 |
| ஒரு முறையில் 5 வீழ்த்தல்கள் | - | 1 |
| ஒரு போட்டியில் 10 வீழ்த்தல்கள் | - | 0 |
| சிறந்த பந்துவீச்சு | - | 5/22 |
| பிடிகள்/இலக்கு வீழ்த்தல்கள் | 1 | 59 |

 |
|  |
| மூலம்:  |

**சையது வசீர் அலி** (Syed Wazir Ali, பிறப்பு: செப்டம்பர் 15. 1903 - இறப்பு சூன் 17. 1950), ஓர் இந்தியத் துடுப்பாட்டக்காரர். இதுவரை ஏழு தேர்வுத் துடுப்பாட்டப் போட்டிகளிலும், 121 முதல்தர துடுப்பாட்டப் போட்டிகளிலும் கலந்து கொண்டுள்ளார். 1932 இலிருந்து 1936 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

## மேற்கோள்கள்
# அஜித் வாடேகர்

அஜித் வாடேகர்| தனிப்பட்ட தகவல்கள் |
| --- |
| முழுப்பெயர் | அஜித் லக்சுமன் நாடேகர் |
| பிறப்பு | (1941-04-01)1 ஏப்ரல் 1941 மும்பை, மும்பை மாகாணம், இந்தியா |
| இறப்பு | 15 ஆகத்து 2018(2018-08-15) (அகவை 77) மும்பை, மகாராட்டிரம், இந்தியா |
| மட்டையாட்ட நடை | இடக்கைத் துடுப்பாளர் |
| பந்துவீச்சு நடை | இடக்கை |
| பங்கு | மட்டையாளர் |
| பன்னாட்டுத் தரவுகள்
 |
| நாட்டு அணி | * இந்தியா
 |
| தேர்வு அறிமுகம் | 13 டிசம்பர் 1966 எ. மேற்கிந்தியத் தீவுகள் |
| கடைசித் தேர்வு | 4 சூலை 1974 எ. இங்கிலாந்து |
| ஒநாப அறிமுகம் | 13 சூலை 1974 எ. இங்கிலாந்து |
| கடைசி ஒநாப | 15 சூலை 1974 எ. இங்கிலாந்து |
|  |
| உள்ளூர் அணித் தரவுகள்
 |
| ஆண்டுகள் | அணி |
| 1958/59–1974/75 | மும்பை |
|  |
| வாழ்நாள் புள்ளிவிவரங்கள் |
|

| போட்டி வகை | தே.து | ஒ.நா | மு.த.து | ப.அ.து |
| --- | --- | --- | --- | --- |
| ஆட்டங்கள் | 37 | 2 | 237 | 5 |
| ஓட்டங்கள் | 2,113 | 73 | 15,380 | 192 |
| மட்டையாட்ட சராசரி | 31.07 | 36.50 | 47.03 | 63.33 |
| 100கள்/50கள் | 1/14 | 0/1 | 36/84 | 0/2 |
| அதியுயர் ஓட்டம் | 143 | 67\* | 323 | 87 |
| வீசிய பந்துகள் | 51 | – | 1,622 | – |
| வீழ்த்தல்கள் | 0 | – | 21 | – |
| பந்துவீச்சு சராசரி | – | – | 43.23 | – |
| ஒரு முறையில் 5 வீழ்த்தல்கள் | – | 0 | 0 | 0 |
| ஒரு போட்டியில் 10 வீழ்த்தல்கள் | – | n/a | 0 | n/a |
| சிறந்த பந்துவீச்சு | – | – | 2/0 | – |
| பிடிகள்/இலக்கு வீழ்த்தல்கள் | 46/– | 1/0 | 271/0 | 3/– |

 |
|  |
| மூலம்: , 28 செப்டம்பர் 2012 |

**அஜித் வாடேகர்** (*Ajit Wadekar,* பிறப்பு: ஏப்ரல் 1, 1941 – 15 ஆகத்து 2018),இந்தியத் துடுப்பாட்ட அணியின் மேனாள் துடுப்பாட்டக்காரர். இவர் 37 தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை 1936 இல் பிரதிநிதித்துவப் படுத்தியுள்ளார்.

## மேற்கோள்கள்

வார்ப்புரு:இந்தியத் துடுப்பாட்ட அணியின் ஒ.ப.து தலைவர்கள்
# கீதா சூட்சி

**கீதா சூட்சி** (*GeetaZutshi*) (பிறப்பு: டிசம்பர் 2, 1956) ஒரு முன்னாள் இந்திய தடகள விளையாட்டு வீராங்கனையாவார். 1956 ஆம் ஆண்டு டிசம்பர் மாதம் 2 ஆம் நாள் இவர் பிறந்தார்.800 மீட்டர் மற்றும் 1500 மீட்டர் ஓட்டப்பந்தயப் போட்டிகளில் பல தேசிய மற்றும் ஆசிய சாதனைகளை சூட்சி நிகழ்த்தியுள்ளார்.

1982 ஆம் ஆண்டு 800 மீ ஓட்டத்திலும், 1978 மற்றும் 1982ஆம் ஆண்டுகள் இரண்டிலும் 1500 மீ பெண்கள் ஓட்டப் போட்டியில் வெள்ளிப் பதக்கங்களை சூட்சி வென்றார்.
1982 ஆம் ஆண்டு புது தில்லியில் நடந்த ஆசிய விளையாட்டுப் போட்டிகளில் சிறந்த இந்திய பெண் தடகள வீரராக தொடக்க விழாவின் போது போட்டியாளர்களின் சார்பாக இவர் உறுதிமொழி எடுத்துக்கொண்டார். சூட்சியின் சாதனைகளுக்காக இவருக்கு அர்ச்சுனா விருதும், பத்ம சிறீ விருதும் வழங்கப்பட்டுள்ளன.

எவரெசுட்டு சிகரத்தை வெற்றிகரமாக ஏறிய முதல் இந்தியப் பெண் பச்சேந்திரி பால் போன்ற பிற இந்தியப் பெண்களுக்கு சூட்சி ஊக்கம் அளித்துள்ளார். குழந்தையாக இருந்தபோது பிரதமர் இந்திரா காந்தியுடன் சூட்சி இருக்கும் செய்தித்தாள் புகைப்படத்தைப் பார்த்தபின் பால் தேசிய புகழ் பெறத் தொடங்கினார்.

சூட்சிக்கு தடகள வீர்ர் முகமது இலியாசு பாபர் பயிற்சியளித்தார். அமெரிக்காவிலிருந்து 17 ஆண்டுகள் கழித்து 2002 ஆம் ஆண்டு சூலை மாதத்தில் இந்தியா திரும்பிய சூட்சி இந்திய இளையோர் தடகள அணியின் (800 மீ மற்றும் 1500 மீ) பயிற்சியாளராக பொறுப்பேற்றார்.

## பன்னாட்டுப் போட்டிகள்

| ஆண்டு | போட்டி | இடம் | நிலை | குறிப்புகள் |
| --- | --- | --- | --- | --- |
| 1978 | ஆசிய விளையாட்டுகள் | பேங்காக், தாய்லாந்து | 1ஆவது | 800 மீ |
| 2ஆவது | 1500 மீ |
| 1981 | ஆசிய சாம்பியன் பட்டம் | தோக்கியோ, யப்பான் | 1ஆவது | 800 மீ |
| 2ஆவது | 1500 மீ |
| 1982 | ஆசிய விளையாட்டுகள் | புது தில்லி, இந்தியா | 2ஆவது | 800 மீ |
| 2ஆவது | 1500 மீ |

## மேற்கோள்கள்

## வெளி இணைப்புகள்

* "GeetaZutshi". *Sports-Reference.com*. Sports Reference LLC. பரணிடப்பட்டது 2012-10-17 at the வந்தவழி இயந்திரம்
* The Telegraph (India) பரணிடப்பட்டது 2016-03-04 at the வந்தவழி இயந்திரம்
# கர்ணம் மல்லேஸ்வரி

| வென்ற பதக்கங்கள் |
| --- |
| பெண்களுக்கான பாரம் தூக்கல் |
|  |  2000 சிட்னி  | 69 கிகி |

கர்ணம் மல்லேஸ்வரி
**கர்னம் மல்லேஸ்வரி** (பிறப்பு ஜூன் 1 1975,சிறீக்காகுளம், ஆந்திரப் பிரதேசம்) 2000 சிட்னி ஒலிம்பிக் பாரம்தூக்கல் போட்டியில் வெண்கலப் பதக்கம் பெற்றவர். இந்தியாவில் இருந்து ஒலிம்பிக் பதக்கம் பெற்ற ஒரே பெண்மணி இவர் ஆவார். 2000 ஆம் ஆண்டு இந்தியா வென்ற ஒரே பதக்கமும் இவருடையதே.

## பெற்ற விருதுகள்

* அருச்சுனா விருது

## மேற்கோள்கள்
# சீதல் மகாஜன்

| சீதல் மகாஜன் |
| --- |
| துணைவர் | வைபவ் ராணே |
| பிள்ளைகள் | 2 |
| விருதுகள் | பத்மசிறீ டென்சிங் நோர்கே தேசிய சாகச விருது |

**சீதல் மகாஜன் ராணே** (Shital Mahajan Rane, பிறப்பு: 19 செப்டம்பர் 1982) என்பவர், இந்தியாவைச் சேர்ந்த சாகச விளையாட்டு, விண்வீழ் விளையாட்டு வீராங்கனை ஆவார். விண்வீழ் விளையாட்டுத் துறையில் எட்டு உலகச் சாதனைகளைப் படைத்துள்ளார். அண்டார்டிகா பகுதியில் 10,000 அடி உயரத்திலிருந்து வேகப்படுத்தப்பட்ட இயல் வீழ்ச்சிக் குதிப்பை நிகழ்த்திய முதல் பெண் என்ற பெருமையைப் பெற்றுள்ளார். மேலும் வட துருவம் மற்றும் தென் துருவம் ஆகிய இரண்டிலும் குதித்த இளைய பெண் என்ற சாதனையையும் படைத்துள்ளார். இச்சாதனைகளுக்காக இந்திய அரசு இவருக்கு 2011 ஆம் ஆண்டில் பத்மசிறீ விருதை வழங்கியது.

## ஆரம்ப வாழ்க்கை

சீதல் மகாஜன் 1982 செப்டம்பர் 19 அன்று மகாராட்டிர மாநிலத்தில் பிறந்தார். இவரது பெற்றோர் மம்தா மகாஜன், கமலாகர் மகாஜன் *(டாட்டா மோட்டார்சில் பணிபுரிபவர்)* ஆவர். புனேயிலுள்ள பெர்குசன் கல்லூரியில் புவியியல் துறையில் இளங்கலைப் பட்டம் பெற்றார். 2004ஆம் ஆண்டு வட துருவத்தில் தனது முதல் வான்குடைக் குதிப்பை மேற்கொண்டார். பின்னர் பல்வேறு சர்வதேச விண்வீழ் விளையாட்டுச் சாதனைகளை நிகழ்த்தினார்.

## தனிப்பட்ட வாழ்க்கை

சீதல் மகாஜன், பின்லாந்தில் பணியாற்றிய மென்பொருள் பொறியாளர் வைபவ் ராணேவை 2008ஆம் ஆண்டுத் திருமணம் செய்து கொண்டார். இந்தத் திருமணம் தரையிலிருந்து சுமார் 600 அடி உயரத்தில் பறந்த சூடான காற்றுப் பலூனில் நடைபெற்றது. இவர்களுக்கு இரட்டைக் குழந்தைகள் உள்ளனர்.

## தொழில்வாழ்க்கை

2012 ஆம் ஆண்டு புனேயில் *பீனிக்ஸ் விண்வீழ் விளையாட்டு அகாதமி* என்ற பயிற்சி மையத்தை நிறுவினார். இந்த மையம் விண்வீழ் விளையாட்டு பயிற்சி மற்றும் சர்வதேச போட்டிகளுக்கானத் தயாரிப்புகளை வழங்கி வருகிறது.

## மேற்கோள்கள்
# சாய்கோம் மீராபாய் சானு

சாய்கோம் மீராபாய் சானு| 2021 டோக்கியோ ஒலிம்பிக் போட்டியில் பாரம் தூக்குதலில் வெள்ளிப் பதக்கம் வென்ற மீராபாய் சானு |
| தனிநபர் தகவல் |
| தேசியம் |  இந்தியா |
| பிறப்பு | 8 ஆகத்து 1994 (1994-08-08) காக்சிங், கிழக்கு இம்பால் மாவட்டம், மணிப்பூர், இந்தியா |
| வசிப்பிடம் | இம்பால், மணிப்பூர், இந்தியா |
| உயரம் | 1.50 m |
| எடை | 49 கிகி |
| விளையாட்டு |
| நாடு | இந்தியர் |
| விளையாட்டு | பாரம் தூக்குதல் |
| நிகழ்வு(கள்) | 2021 ஒலிம்பிக், உலக பாரம் தூக்குதல் போட்டிகள், பொதுநலவாய விளையாட்டுக்கள், |
| பயிற்றுவித்தது | விஜய் சர்மர், ஆரோன் ஹோர்ஸ்சிக் |
| சுருக்கு
பதக்கத் தகவல்கள்

|  |
| --- |
|  |
| பாரம் தூக்குதல் போட்டியில் வென்ற பதக்கங்கள் |
| **நாடு  இந்தியா** |
| ஒலிம்பிக் விளையாட்டுகள் |
|  |  2021 டோக்கியோ ஒலிம்பிக் | 49 கிலோ எடைப் பிரிவு |
| உலக பாரம் தூக்குதல் போட்டிகள் |
|  | 2017 உலக பாரம் தூக்குதல் போட்டிகள் | 48 கிலோ |
| ஆசிய விளையாட்டுப் போட்டிகள் |
|  | 2020 ஆசிய பாரம் தூக்கும் போட்டியில்  | 49 கிலோ |
| பொதுநலவாய விளையாட்டுக்கள் |
|  | 2022 பொதுநலவாய விளையாட்டுக்கள் | 48 கிலோ எடைப் பிரிவு |
|  | 2018 பொதுநலவாய விளையாட்டுகள் | 48 கிலோ எடைப் பிரிவு |
|  | 2014 பொதுநலவாய போட்டி | 48 கிலோ எடைப் பிரிவு |

 |

**சாய்கோம் மீராபாய் சானு(Saikhom Mirabai Chanu)* (பிறப்பு 8 ஆகஸ்ட் 1994) ஓர் இந்திய பாரம் தூக்குதல் வீரராவார். 2020 கோடைக்கால ஒலிம்பிக்கில் 49 கிலோ பெண்கள் பிரிவில் வெள்ளிப் பதக்கம் வென்றார். மீராபாய் சானு உலக வாகையாளர் மற்றும் காமன்வெல்த் விளையாட்டுப் போட்டிகளில் பல பதக்கங்களை வென்றுள்ளார். விளையாட்டுத்துறையில் இவர் ஆற்றிய பங்களிப்பிற்காக இந்திய அரசால் பத்மசிறீ விருது வழங்கப்பட்டது. இவருக்கு 2018 ஆம் ஆண்டு இந்திய அரசால் தியான் சந்த் கேல் ரத்னா விருது வழங்கப்பட்டது.

2014 பொதுநலவாய பாரம் தூக்குதல் விளையாட்டுப் போட்டியில் பெண்களுக்கான 48 கிலோ எடைப் பிரிவில் சானு வெள்ளிப் பதக்கம் வென்றார், கிளாஸ்கோ ; கோல்ட் கோஸ்டில் நடைபெற்ற 2018 பொதுநலவாய விளையாட்டுக்களில் தங்கப் பதக்கம் பெற்று சாதனை படைத்தார். 2020 கோடைகால ஒலிம்பிக்கிற்கு முன்பு, கலிபோர்னியாவின் அனாஹெய்மில் நடைபெற்ற உலக பளுதூக்குதல் வாகையாளர் போட்டியில் தங்கப் பதக்கம் வென்றார்.

## 2022 பர்மிங்காம் பொதுநல விளையாட்டுக்கள்

இங்கிலாந்தின் பர்மிங்காமில் நடைபெற்ற பொதுநல விளையாட்டு 2022இல் பெண்களுக்கான 49 கிலோ பிரிவில் சானு தங்கப் பதக்கம் வென்றார். *சினாட்ச் மற்றும் க்ளீன் அண்ட் ஜெர்க்* முறையில் மொத்தம் 201 கிலோ தூக்கினார்.

## இதனையும் காண்க

* 2020 கோடைக்கால ஒலிம்பிக் போட்டிகளில் இந்தியா

## மேற்கோள்கள்

## உசாத்துணை

* List of Medal winners at Commonwealth Games Glasgow 2014

## வெளி இணைப்புகள்

* உலக சாம்பியனான 'மீராபாய்'
# ஜோகீந்தர் சர்மா

ஜோகீந்தர் சர்மா| தனிப்பட்ட தகவல்கள் |
| --- |
| உயரம் | 1.77 m (5 அடி 10 அங்) |
| மட்டையாட்ட நடை | வலதுகை துடுப்பாட்டம் |
| பந்துவீச்சு நடை | வலதுகை வேகப்பந்து வீச்சு |
| பன்னாட்டுத் தரவுகள்
 |
| நாட்டு அணி | * இந்தியா
 |
| ஒநாப அறிமுகம் (தொப்பி 158) | டிசம்பர் 23 2004 எ. வங்காளதேசம் |
| கடைசி ஒநாப | January 24 2007 எ. மேற்கிந்தியத் தீவுகள் |
| இ20ப அறிமுகம் (தொப்பி 16) | செப்டம்பர் 19 2007 எ. இங்கிலாந்து |
| கடைசி இ20ப | செப்டம்பர் 24 2007 எ. பாக்கித்தான் |
|  |
| வாழ்நாள் புள்ளிவிவரங்கள் |
|

| போட்டி வகை | ஒ.நா | முதல் | ஏ-தர | T20 |
| --- | --- | --- | --- | --- |
| ஆட்டங்கள் | 4 | 44 | 45 | 4 |
| ஓட்டங்கள் | 35 | 2043 | 522 | – |
| மட்டையாட்ட சராசரி | 35.00 | 30.49 | 18.64 | – |
| 100கள்/50கள் | 0/0 | 4/9 | 0/0 | –/– |
| அதியுயர் ஓட்டம் | 29\* | 139 | 44 | – |
| வீசிய பந்துகள் | 150 | 8972 | 2018 | 87 |
| வீழ்த்தல்கள் | 1 | 200 | 63 | 4 |
| பந்துவீச்சு சராசரி | 115.00 | 20.05 | 25.41 | 34.50 |
| ஒரு முறையில் 5 வீழ்த்தல்கள் | 0 | 14 | 0 | 0 |
| ஒரு போட்டியில் 10 வீழ்த்தல்கள் | n/a | 5 | n/a | n/a |
| சிறந்த பந்துவீச்சு | 1/28 | 8/24 | 4/13 | 2/20 |
| பிடிகள்/இலக்கு வீழ்த்தல்கள் | 3/– | 4/– | 9/– | 2/– |

 |
|  |
| மூலம்: கிரிக்கெட் ஆக்கைவ், செப்டம்பர் 20 2008 |

**ஜோகீந்தர் சர்மா** (*Joginder Sharma*, பிறப்பு: அக்டோபர் 23 1983) ஒரு இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் நான்கில் கலந்து கொண்டுள்ளார். இவர் 2007 இந்தியாஅணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# ராம் ராம்சந்த்

ராம் ராம்சந்த்| துடுப்பாட்டத் தகவல்கள் |
| --- |
| மட்டையாட்ட நடை | வலதுகை துடுப்பாட்டம் |
| பந்துவீச்சு நடை | வலதுகை மிதவேகப் பந்துவீச்சு |
| பன்னாட்டுத் தரவுகள்
 |
| நாட்டு அணி | * இந்தியா
 |
|  |
| வாழ்நாள் புள்ளிவிவரங்கள் |
|

| போட்டி வகை | தேது | முதது |
| --- | --- | --- |
| ஆட்டங்கள் | 33 | 145 |
| ஓட்டங்கள் | 1180 | 6026 |
| மட்டையாட்ட சராசரி | 24.58 | 36.30 |
| 100கள்/50கள் | 2/5 | 16/28 |
| அதியுயர் ஓட்டம் | 109 | 230\* |
| வீசிய பந்துகள் | 4976 | 18086 |
| வீழ்த்தல்கள் | 41 | 255 |
| பந்துவீச்சு சராசரி | 46.31 | 29.48 |
| ஒரு முறையில் 5 வீழ்த்தல்கள் | 1 | 9 |
| ஒரு போட்டியில் 10 வீழ்த்தல்கள் | - | - |
| சிறந்த பந்துவீச்சு | 6/49 | 8/12 |
| பிடிகள்/இலக்கு வீழ்த்தல்கள் | 20/- | 105/- |

 |
|  |
| மூலம்:  |

**ராம் ராம்சந்த்** (*Ram Ramchand*, பிறப்பு: சூலை 26 1927 - இறப்பு: செப்டம்பர் 9 2003)
இந்தியத் தேசிய துடுப்பாட்ட அணியின் துடுப்பாட்டக்காரர். இவர் 33 தேர்வுத் துடுப்பாட்டப் போட்டிகளிலும், 145 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1952 – 1956 ஆண்டுகளில் பிரதிநிதித்துவப் படுத்தியுள்ளார்.
# அன்சூல் காம்போஜ்

அன்சூல் காம்போஜ்| தனிப்பட்ட தகவல்கள் |
| --- |
| பிறப்பு | 6 திசம்பர் 2000 (2000-12-06) கர்னால், அரியானா, இந்தியா |
| மட்டையாட்ட நடை | வலதுகை |
| பந்துவீச்சு நடை | வலதுகை விரைவு வீச்சு |
| பங்கு | பன்முக வீரர் |
| உள்ளூர் அணித் தரவுகள்
 |
| ஆண்டுகள் | அணி |
| 2021/22–முதல் | அரியானா தூடுப்பாட்ட அணி |
| 2024 | மும்பை இந்தியன்ஸ் |
| 2025–முதல் | சென்னை சூப்பர் கிங்ஸ் |
|  |
| மூலம்: ESPNcricinfo, 20 அக்டோபர் 2024  |

**அன்சூல் காம்போஜ்** (*Anshul Kamboj*, பிறப்பு 6 திசம்பர் 2000) ஓர் இந்தியத் துடுப்பாட்ட வீரர் ஆவார். இவர் உள்நாட்டுத் துடுப்பாட்டத்தில் அரியானா அணிக்காக விளையாடுகிறார். 2024-இல் நடந்த இந்தியன் பிரீமியர் லீக் ஏலத்தில் மும்பை இந்தியன்ஸ் அணி இவரை 20 லட்சம் ரூபாய்க்கு ஏலம் எடுத்தது. அக்டோபர் 2024-இல், இவர் 2024 ஏ.சி.சி வளர்ந்து வரும் அணிகள் ஆசியக் கிண்ணத்திற்கான இந்தியா ஏ அணியில் இடம்பெற்றிருந்தார். இவர் 22 அக்டோபர் 2022 அன்று, 2022-23 சையத் முஷ்டாக் அலி கோப்பையில் அரியானாவுக்காக தனது இருபது20 போட்டியில் அறிமுகமானார். இவர் 15 நவம்பர் 2022 அன்று, 2022-23 விஜய் அசாரே கோப்பையில் அரியானாவுக்காக துடுப்பாட்ட ஏ பிரிவில் அறிமுகமானார். 2025 ஐபிஎல் ஏலத்தில் சென்னை சூப்பர் கிங்ஸ் அணி 3.4 கோடி ரூபாய்க்கு ஏலம் எடுத்தது.

## உள்ளூர்ப் போட்டிகள்

கம்போஜ், பிப்ரவரி 2022-இல் ரஞ்சிக் கோப்பையில் திரிபுராவுக்கு எதிராக அரியானா அணிக்காக அறிமுகமானார். 2022-23 சையத் முஷ்டாக் அலி கோப்பையில் 7 போட்டிகளில் 7 இலக்குகளையும், 2023-24 விஜய் அசாரே கோப்பையில் அரியானாவுக்காக 10 போட்டிகளில் 17 இலக்குகளையும் வீழ்த்தினார். இந்தியன் பிரீமியர் லீக்கில் 6 மே 2024 அன்று மும்பை இந்தியன்ஸ் அணிக்காக சன்ரைசர்ஸ் ஐதராபாத் அணிக்கு எதிராக அறிமுகமானார். துலீப் கோப்பைக்கு தேர்வு செய்யப்பட்டு இந்தியா சி அணியில் இடம்பெற்றார். இதில் 3 போட்டிகளில் 17.12 சராசரியாக 16 இலக்குகளை வீழ்த்தி, போட்டியின் ஆட்ட நாயகனாகத் தேர்வு செய்யப்பட்டார். நவம்பர் 2024-இல், ரஞ்சிக் கோப்பையில் ஒரே ஆட்டப்பகுதியில் அனைத்து இலக்குகளையும் வீழ்த்திய மூன்றாவது பந்து வீச்சாளர் என்ற பெருமையை காம்போஜ் பெற்றார்.

## மேற்கோள்கள்
# சங்கர் (நடிகர்)

| சங்கர் |
| --- |
|  |
| பிறப்பு | சங்கர் பனிக்கர் 22 செப்டம்பர் 1960 (1960-09-22) திருச்சூர், கேரளம், இந்தியா |
| மற்ற பெயர்கள் | ஒரு தலை ராகம் சங்கர் பவர் ஸ்டார் நடிகர் எவர்கிரீன் சங்கர்  |
| பணி | * திரைப்பட நடிகர்
* திரைப்பட இயக்குநர்
* தொலைக்காட்சி நடிகர்
* தொழிலதிபர்
 |
| செயற்பாட்டுக் காலம் | 1979–நடப்பு |
| பெற்றோர் | * தெக்கேவீட்டில் என். கே. பனிக்கர்
* சுலோச்சனா பனிக்கர்
 |
| வாழ்க்கைத் துணை | ரூபரேகா (தி. 2002; ம.மு. 2011) சித்திராலட்சுமி இரன்தத் (தி. 2013) |

**சங்கர்** (*Shankar*) என்பவர் இந்தியத் திரைப்பட நடிகர் ஆவார். இவர் மலையாளம் மற்றும் தமிழ்த் திரைப்படங்களில் நடித்தவர் ஆவார். 1980களின் ஆரம்ப காலத்திலும், இடைக் காலத்திலும், மலையாளத் திரைப்படங்களில் நடித்த மிக முக்கியமான நடிகராக இருந்தார். இவர் தமிழில் *ஒரு தலை ராகம்* திரைப்படத்திலும், மலையாளத்தில் *மஞ்சில் விரிஞ்ச பூக்கள்* திரைப்படத்திலும் அறிமுகமானார். இவர் நடித்த *ஒரு தலை ராகம்* 365 நாட்களும் *மஞ்சில் விரிஞ்ச பூக்கள்* 150 நாட்களும் திரையரங்குகளில் காட்சிப்படுத்தப்பட்டது.

## மேற்கோள்கள்
# தேவ்.டி

| *தேவ்.டி* |
| --- |
|  |
| இயக்கம் | அனுராக் காஷ்யப் |
| கதை | அனுராக் காஷ்யப் விக்ரமாதித்ய மோத்வானே |
| இசை | அமித் திரிவேதி |
| ஒளிப்பதிவு | இராஜீவ் ரவி |
| படத்தொகுப்பு | ஆர்த்தி பஜாஜ் |
| கலையகம் | *யுடிவி ஸ்பாட்பாய்* *பிந்தாஸ்* |
| விநியோகம் | யுடிவி மோஷன் பிக்சர்ஸ் |
| வெளியீடு | 6 பெப்பிரவரி 2009 (2009-02-06) |
| ஓட்டம் | 144 நிமிடங்கள் |
| நாடு | இந்தியா |
| மொழி | இந்தி |
| ஆக்கச்செலவு | ₹11 கோடி |
| மொத்த வருவாய் | ₹20.82 கோடி |

**தேவ். டி** (*Dev.D)* என்பது அனுராக் காஷ்யப் எழுதி இயக்கி 2009 ஆம் ஆண்டு வெளியான இந்தி மொழி காதல் நாடகத் திரைப்படமாகும். இது சரத்சந்திர சட்டோபாத்யாயா எழுதிய தேவதாஸ் என்ற புதினத்தின் நவீனகால தழுவல் ஆகும். இத்திரைப்படத்தில் அபய் தியோல், மஹி கில் மற்றும் கல்கி கோய்ச்லின் ஆகியோர் முக்கிய வேடங்களில் நடித்துள்ளனர். 6 பிப்ரவரி 2009 அன்று வெளியிடப்பட்ட இப்படம் விமர்சகர்களிடமிருந்து நேர்மறையான விமர்சனங்களைப் பெற்றது. நவீனகால பஞ்சாப் மற்றும் தில்லியில் நடப்பது போல இந்தப் படத்தின் கதை அமைக்கப்பட்டுள்ளது. ஊடகங்கள், விமர்சகர்கள் மற்றும் பொதுமக்கள் அனைவராலும் வரவேற்பைப் பெற்றது. அத்துடன் இந்த படம் உருவாக்கப்பட்டிருக்கும் விதத்திற்காக இந்த் திரையுலகின் திருப்புமுனை படங்களில் ஒன்றாக இது கருதப்படுகிறது.

## தயாரிப்பு

படத்தின் ஆரம்ப யோசனையை அபய் தியோல் அனுராக் காஷ்யப்யிடம் தெரிவித்தார். பின் அவர் விக்ரமாதித்யா மோத்வானியுடன் இணைந்து படத்தின் திரைக்கதை உருவாக்கத்தில் ஈடுபட்டார். இளைஞர்களுக்கு உணர்வைத் தர "எக்ஸ் தலைமுறை பற்றிய செய்தித் தலைப்புகளைப்" பயன்படுத்தினார். தேவ். டி திரைப்படத்தை ரோனி சுக்ரூவாலா தயாரித்திருந்தார். படப்பிடிப்பு மத்திய தில்லியில் உள்ள பஹர்கஞ்ச் உள்ளிட்ட இடங்களில் படமாக்கப்பட்டது. தேவதாஸ் என்ற பெயரில் ஏற்கனவே வெளியான ஒன்பது திரைப்படப் பதிப்புகளில் எதையும் மீண்டும் மறுஆக்கம் செய்ய அனுராக் காஷ்யப் விரும்பவில்லை. அவரது பார்வை 1917 ஆம் ஆண்டில் சரத் சந்திர சதோபாத்யாய் எழுதிய மூல இலக்கிய புதினத்தின் ஒரு நவீன பார்வையாக உருவாகியது.

2008 ஆம் ஆண்டு வெளிவந்த அசல் புத்தகத்தை பிரதிபலிக்கும் வகையில், காஷ்யப் தனது சொந்த பதிப்பான தேவதாஸை உருவாக்க விரும்பினார். தேவதாஸின் முக்கியக் கதாபாத்திரம் ஒரு ஒழுக்கக்கேடான, பாசாங்குத்தனமான பாலினவெறி பிடித்த, தன்னை அறியாமலேயே தன்னைத்தானே அழித்துக்கொள்ளும் ஒருவராக இருந்தார்.

## வரவேற்பு

தேவ்.டி படத்தின் முதல் நாள் வசூல் ரூ.15 மில்லியனாக வசூலில் சாதனை படைத்தது, மேலும் சில வாரங்களில் அதன் வசூல் ரூ.60 மில்லியனை தாண்டியது. முதல் நான்கு வாரங்களில் நிகர வசூல் ரூ.150 மில்லியனாக இருந்தது. முதல் நான்கு வாரங்களின் மொத்த வசூல் சுமார் 150 மில்லியன் ரூபாய் என ஆனது.

## விமர்சனம்

தேவ்.டி பெரும்பாலும் நேர்மறையான விமர்சனங்களையே பெற்றது. டைம்ஸ் ஆஃப் இந்தியா விமர்சகரான நிகாத் கஸ்மி இந்த படத்தை "பாலிவுட்டின் திருப்புமுனை படம்" என்று வர்ணித்து படத்திற்கு 5/5 தரமதிப்பீட்டை வழங்கினார்.. இந்தியன் எக்ஸ்பிரஸின் சுப்ரா குப்தா அபய் தியோலின் நடிப்பு மற்றும் ஒட்டுமொத்த படத்தை பாராட்டினார். படத்தின் "நளினமான பாணி மற்றும் இந்தி

படத்தைப் பாராட்டிய ஹிந்துஸ்தான் டைம்ஸ் இதற்கு 3.5/5 தரமதிப்பீட்டை வழங்கியது. ஏஓஎல் இந்தியாவின் நோயான் ஜோதி பராசரா இந்த படத்தில் முழுமையாக மனதைப் பறிகொடுத்ததாக எழுதினார்.

## ஒலிப்பதிவு

தேவ். டி படத்திற்கு இசையமைப்பாளர் அமித் திரிவேதி 18 பாடல்களை இசையமைத்திருந்தார். பாடல்களை அமிதாப் பட்டாச்சார்யா, ஷெல்லி, அனுஷா மணி மற்றும் சுருதி பதக் ஆகியோர் எழுதியுள்ளனர்.

## மேற்கோள்கள்

## வெளி இஒணைப்புகள்

* இணையதள திரைப்பட தரவுத்தளத்தில் *Dev.D*
* அழுகிய தக்காளிகளில் *தேவ்.டி*
# உதயா (நடிகர்)

| உதயா |
| --- |
| பணி | நடிகர் |
| செயற்பாட்டுக் காலம் | 1998 - தற்போது |
| பெற்றோர் | ஏ. எல். அழகப்பன் (தந்தை) |
| உறவினர்கள் | ஏ. எல். விஜய் (சகோதரன்) |

**உதயா** ஒரு இந்திய திரைப்பட நடிகர். அவர் தமிழ் மொழி படங்களில் நடித்துள்ளார். அவர் பிரபல தயாரிப்பாளர் ஏ.எல்.அழகப்பனின் மகனும், இயக்குநர் ஏ.எல் விஜய்யின் சகோதரரும் ஆவார்.

## தொழில்

இயக்குநர் பாரதி கண்ணனின் *திருநெல்வேலி* திரைப்படத்தில் உதயா அறிமுகமானார். பிரபு மற்றும் கரண் ஆகியோருடன் முக்கியக் கதாபாத்திரத்தில் நடித்தார். திருநெல்வேலி திரைப்படத்தில் விந்தியாவுக்கு ஜோடியாக நடித்தார். இந்த படம் மோசமான விமர்சனங்களை பெற்று மக்களின் கவனத்தை பெறவில்லை. உதயாவின் நடிப்பு "சராசரி" என்று விவரிக்கப்பட்டது. அவர் அடுத்ததாக *கலகலப்பில்* விஜயலட்சுமிக்கு ஜோடியாக நடித்தார், அதில் நெப்போலியன் மற்றும் ஜெயா சீலா ஆகியோரும் நடித்திருந்தனர்.

*பூங்குழலி*, *சகலகலா பேபி* போன்ற திரைப்படங்களில் நடித்தார். 2004 ஆம் ஆண்டில், நடிகர் *அசாமி* என்ற திரைப்படத்தினை அறிவித்தார். ஆனால் படமாக உருவாகவில்லை.

உதயா ஆகஸ்ட் 2007 இல் கீர்த்திகாவை மணந்தார். காதல் சாதி, *விண்ணைத்தாண்டி வருவாயா* ஆகிய படங்களில் நடித்தார். விண்ணத்தாண்டி வருவாயா திரைப்படத்தின் பெயர் உன்னைக் கண் தேடுதை என 2009 இல் வெளியிட்டனர்.

உதயா நடித்த 2011 இல் ரா ரா திரைப்படம் நல்ல விமர்சனங்களைப் பெற்றது. ஆனால் வசூல் செல்லவில்லை. நடிகை செரீனுடன் நடித்த பூவா தலையா திரைப்படம் சுமாரான வரவேற்பு பெற்றது. தலைவா திரைப்படத்தில் குணச்சித்திர வேடத்தில் நடித்தார்.

## திரைப்பட வரலாறு

| ஆண்டு | திரைப்படம் | பங்கு | குறிப்புகள் |
| --- | --- | --- | --- |
| 1998 | *இனி எல்லம் சுகமே* |  | அங்கீகரிக்கப்படாத பங்கு |
| 2000 | *திருநெல்வேலி* | Satha |  |
| 2001 | *கலகலப்பு* | கர்ணன் |  |
| 2002 | *ஷகலகா பேபி* | உதய் | விருந்தினர் தோற்றம் |
| 2009 | *உன்னைக் கண் தேடுதே* | ருத்ரா |  |
| 2011 | *பூவா தலையா* | கொடுவா |  |
| *ரா ரா* | பாரதி |  |
| 2013 | *தலைவா* | வீடியோ குமார் |  |
| 2015 | *அவி குமார்* | குமார் |  |
| 2018 | *உத்தரவ் மகாராஜா* | ரவி | மேலும் தயாரிப்பாளர் |

## குறிப்புகள்
# டிக்கெட் (2017 திரைப்படம்)

| *டிக்கெட்* |
| --- |
| இயக்கம் | இராகவ் ரங்கநாதன் |
| தயாரிப்பு | பிரீதா ராகவ் |
| இசை | நவநீத் சுந்தர் |
| நடிப்பு | * இராகவ் ரங்கநாதன்
* கார்த்திக் குமார்
* லட்சுமி பிரியா சந்திரமெளலி
* சனம் ஷெட்டி
 |
| ஒளிப்பதிவு | ராஜா பட்டாச்சார்ஜி |
| ஓட்டம் | 90 நிமிடங்கள் |
| நாடு | இந்தியா |
| மொழி | தமிழ் ஆங்கிலம் |

டிக்கெட் (*Ticket*) என்பது இராகவ் ரங்கநாதன் எழுதி இயக்கி 2021இல் வெளியான இருமொழி நகைச்சுவைத் திரைப்படமாகும்.இப்படத்தை பிரீதா ராகவ் தயாரித்தார். தமிழிலும், ஆங்கிலத்திலும் படமாக்கப்பட்ட இந்த படத்தில், கார்த்திக் குமார், லட்சுமி பிரியா சந்திரமெளலி சனம் ஷெட்டி ஆகியோருடன் இராகவ் முக்கியக் கதாபாத்திரத்தில் நடித்துள்ளார்.

இந்தத் திரைப்படம் 2017இல் இலண்டன் இந்திய திரைப்பட விழாவில் திரையிடப்பட்டது. இலண்டன், வெம்பிளி, பர்மிங்காம் ஆகிய இடங்களில் காட்சிகள் நடத்தப்பட்டன.

## நடிப்பு

* அவினாஷ் ரவிச்சந்தராக ராகவ் ரங்கநாதன்
* அல்திப் உசேனாக கார்த்திக் குமார்
* ஷாலினியாக லட்சுமி பிரியா சந்திரமெளலி
* ரியாவாக சனம் ஷெட்டி
* ஒரு உள்ளூர் டானாக பப்லு பிரித்திவிராஜ்
* சோனாவாக ஐஸ்வர்யா
* வட்சன் சக்கரவர்த்தி
* கவிதாலயா கிருஷ்ணன்
* பாலாஜி வேணுகோபால்
* பிரியா பிரான்சிஸாக ஷைலஜா செட்லூர்

## தயாரிப்பு

இந்தத் திரைப்படம் ராகவ் ரங்கநாதனின் அறிமுக இயக்கத்தில் வெளியானது. அவர் *டிக்கெட்* "கருப்பு நகைச்சுவையுடன் கூடிய பரபரப்பூட்டும் திரைப்படம்" என்று அறிவித்தார். இந்தத் திரைப்படம் 2015 நடுப்பகுதியில் படப்பிடிப்பைத் தொடங்கி 2016இல் முன்னேறியது. படத்தின் தலைப்பு இறப்பைக் குறிப்பிடும் "டிக்கெட் வாங்கிட்டான்!" என்ற தமிழ் சொற்றொடராகும்.

## சான்றுகள்

## வெளி இணைப்புகள்

* இணையதள திரைப்பட தரவுத்தளத்தில் *டிக்கெட் (2017 திரைப்படம்)*
# மன்னர் வகையறா

| *மன்னர் வகையறா* |
| --- |
| திரைப்பட பதாகை |
| இயக்கம் | பூபதி பாண்டியன் |
| தயாரிப்பு | விமல் |
| கதை | பூபதி பாண்டியன் |
| இசை | ஜேக்ஸ் பெஜாய் |
| நடிப்பு | விமல் ஆனந்தி பிரபு |
| ஒளிப்பதிவு | பி. ஜி. முத்தையா சூரஜ் நல்லுசாமி |
| படத்தொகுப்பு | கோபி கிருஷ்ணா |
| கலையகம் | ஏவி3 சினிமாஸ் |
| விநியோகம் | சினிமா சிட்டி |
| வெளியீடு | 26 சனவரி 2018 (2018-01-26) |
| நாடு | இந்தியா |
| மொழி | தமிழ் |

**மன்னர் வகையறா** (Mannar Vagaiyara) பூபதி பாண்டியன் இயக்கத்தில், விமல் தயாரிப்பில், விமல், ஆனந்தி, பிரபு ஆகியோரின் நடிப்பில் வெளியாகியிருக்கும் தமிழ் நகைச்சுவைத் திரைப்படம். இத்திரைப்படம் ஜேக்ஸ் பிஜோய் இசையில், பி. ஜி. முத்தையா, சூரஜ் நல்லுசாமி ஆகியோரின் ஒளிப்பதிவில் சனவரி 26, 2018இல் திரையரங்குகளில் வெளியானது.

## நடிப்பு

* விமல்- மதியழகனாக
* பிரபு- மதியழகனின் தந்தை
* ஆனந்தி-இளையராணியாக
* சரண்யா பொன்வண்ணன் மதியழகனின் தாய்
* சாந்தினி தமிழரசன் - கலையரசியாக
* சிங்கம்புலி
* கார்த்திக் குமார் - அறிவழகனாக
* ரோபோ சங்கர்
* ஜெயப்பிரகாசு
* வம்சி கிருஷ்ணா
* சங்கிலி முருகன்
* மீரா கிருஷ்ணன்
* ராதா மணி
* நீலிமா ராணி
* அபிஷேக்
* சாய் தீனா
* சுவாமிநாதன்
* மதுராய் ராஜா
* இளம்பரிதி
* ரெத்திகா சீனிவாஸ்
* கராத்தே ராஜா
* சிங்கமுத்து
* ஜூலி
* அபிசேக் வினோத் -கருணாகரனாக

## கதை

சட்டப்படிப்பிற்கு இறுதித்தேர்வினை எழுதி, தேர்வு முடிவிற்குக் காத்திருக்கும் மாணவன் மதியழகன் (விமல்). மதியழகனுக்கு இளையராணியைக் (ஆனந்தி) கண்டவுடன் காதல். மதியழகனின் அப்பா பிரபு ஊரிலேயே, நல்ல மனிதர். ஊரில் எழும் சிக்கல்களுக்காகப் போராடுபவர். மதியழகனின் அண்ணன் அறிவழகன் (கார்த்திக் குமார்) பக்கத்து ஊரில் இருக்கும் கலையரசியைக் காதலிக்கிறார். கலையரசிக்கு திருமணம் முடிவுசெய்யப்பட, அதைக்கேள்விப்பட்டு பூச்சிக்கொல்லியைக் குடித்துவிடும் அறிவழகனைக் காப்பாற்றி, அந்தப் பெண்ணையும் திருமண மண்டபத்தில் இருந்து அழைத்து வந்து திருமணம் செய்து வைக்கிறார் மதியழகன். அறிவழகன்-கலையரசியை இரு வீட்டாரும் ஏற்றுக்கொள்ள மறுக்க, அவர்களைத் தனிவீட்டில் குடி வைக்கிறார் மதியழகன். பிறகு பல முயற்சிகளை எடுத்து இரண்டு குடும்பத்தினரையும் சேர்த்து வைக்கிறார். மதியழகனுக்கு இளையராணியைக் (ஆனந்தி) கண்டவுடன் ஏற்பட்ட காதல் என்னவானது? மூன்று குடும்பங்களுக்குள் எழும் முரண்பாடுகள் எப்படிக் களையப்பட்டன? என்பதே கதை.

## இசை

இத்திரைப்படத்தில் ஐந்து பாடல்களுக்கான இசை, பின்னணி இசை ஆகியப்பணிகளை ஜேக்ஸ் பிஜோய் மேற்கொண்டுள்ளார். இப்படத்திற்கான பாடல்களை பூபதி பாண்டியனும், மணி அமுதவனும் எழுதியுள்ளனர்.

## சான்றுகள்

## வெளியிணைப்புகள்

* இணையதள திரைப்பட தரவுத்தளத்தில் *மன்னர் வகையறா*